Viborger Samler, 1836-09-13
Udenlandske Efterretninger. Spanien. J Madrid var Alt roligt indtil den 27de f. M. General Scogne var selv brudt op mod Palencia i Spidsen for 4000 Mand, for at angribe Gomme;. Man talede i Madrid, om at mobilisere en Armee af 50,000 Mand Nationalgarde og om Udskrivningen af mange nye Tropper i Landet. 90 Gardeofficierer skulle have taget deres Afsked. Alle de insurrectionelle Jun taer have, saasnart de erholdt Efterretning om Constitutionens Antagelse i Madrid, anerkjendt den madridske Regjering; dog skulle nogle, deriblandt Juntaen af Malaga, ei ville opløse sig for Cortes's Sammentrædelse. Hertugen af Saragossa (Palafor) er udnævnt til Chef for Provindsialmilitserne. Minas Gemalinde har af Regentinden erholdt Marie-Luise-Ordenen. Sergeanten Garcia, fra hvem, som bekjendt, Bevægelsen i S. Jldefonso gik ud, erklærer i en Skrivelse til Eco del Comercio flere Angivelser af hans Fiender, hvoriblandt ogsaa den, at Tropperne i S. Jldefonso med Penge skulde være formaaede til det den 13de gjorte Skridt, for Bagtalelse og tilføier, at han og hans Vaabenfæller, vilde ansee Enhver, der i Fremtiden udbragte slige Bagtalelser, for en Carlist og Fiende af Friheden. Han underskriver sig: "Sergeant (er altsaa ikke som man paastod, udnævnt til Capitain) Higinio Garcia, Chef for Bevægelsen i la Grania." – La nouvelle Mi nerve melder, efter Foregivende efter den i det carlistiske Hovedquarteer udkommende officielle Tidende, om en Proclamation fra D. Carlos, hvori denne skal erklære, at han nu snart vil gjøre Ende paa Borgerkrigen; dog maa han i Forveien en kort Tid lade sine troe Soldater alene, for, i vigtige Anliggender, at gjøre en liden Udflugt til - Paris. - Fra Bilbao berettes under 28de Aug, at Brigadeer Pron den 26de har ved Balmaseda saa aldeles slaaet den carlistiske Afdeling under Castor, at den har lidt et Tab af 300 Døde og Saarede, og 120 Fanger. Dette Nederlag, tilføies der, gjor Gomes's Undslippelse til Biscaia stedse vanskeligere, for ikke at sige umulig. Han har derfor trukket sig tilbage til Sorias Bjerge. - En fransk Tidende melder, at Juntaen i Granada, der lægger en overordentlig Skat paa Carlisternes Eiendomme, ogsaa har sat Hertugen af Wellington paa Listen i Anledning af hans i den Egn liggende Godser. - Med Minas Sygdom synes det ikke at see saa farligt ud, som syd franske Blade have meldt. Den 20de erholdt man i Bartelona Regentindens Decreter angaaende Constitutionens Antagelse og Udnævnelsen af den nye Administration. El Vapor ønsker Regentinden til Lykke med at hun har aabnet sit Øre for en heel Nations colossale Stemme og glæder sig til at see den frygtelige Crisis, der truede Spanien, udjevnet paa en saa fredelig Maade. Jfølge de indløbne Decreter skulde Constitutionen proclameres anden Gang den 25de og det med endnu større Høitidelighed. El Vapor, der antages for Minas Organ, forlanger iøvrigt en Anklage mod det skjændige Ministerium Jsturiz." En høimodig Tilgivelse vilde siger denne Tidende - være Uklogskab. Vi forlange ikke deres Hoveder; men et forsvarligt Fængsel maa indestaae os for deres borgerlige Død; efter Opstillelsen af dette ene Exempel, der vil tilfredsstille os, fordre vi Jntet mere; vi ville glemme den hele forløbne Tid og kun tænke paa Udryddelsen af Don Carlos's Slaver, og endnu lydeligere, end hidtil, ville vi tilraabe de Liberale af alle Farver den Opfordring, at de ved Foden af Frihedstræet give hverandre Freds- og Forsonings-Kysset." Mina selv ledsager Publicationen af Dronningens Decreter med følgende Proclamation. En saa lykkelig Begivenhed maa opfylde alle Spaniere med Glæde, naar de elske Fædrenelandet, Friheden og den uskyldige Jsabella. Lader os ile med, glimrende at feire denne Begivenhed og lad en almindelig Jllumination i denne Nat være det første Udtryk af vor Glæde. Jeg tvivler ikke paa, at den Orden, J i de sidste Dage have opretholdt, og der har forskaffet Eder Udlandets Beundring og almindelige Bifald, ogsaa fremdeles vil vedvare, for saaledes at sætte Kronen paa den Lykke, der venter os. Vee dem, der afvige fra denne ædle Vei, Constitutionen leve, Jsabella I leve, Friheden leve Borcelona den 20de Aug. Francisco Espoz y Mina." – Breve fra Grændsen skildre Stemningen i Navarra som høist ugunstig for Don Carlos og angive især som Grund den trykkende Byrde Hærens Forpleining er for Landet, siden de rigelige Tilførsler fra Frankrig ophørte. Ogsaa skal Jturraldes Frafald have virket høist skadeligt for Don Carlos's Sag. – Ved Efterretningen omPalencias Occupation af en Afdeling af Gomes's Corps under Oberst Arropo lod Gouverneuren. af Valladolid strax en Escadron, nogle andre disponible Tropper og 700 Mand Nationalgarde i Forening med de fra Palencia bortflygtede Nationalgardister og Tropper marschere mod denne Stad. – J Alava er Constitutionen ligeledes høitideligen proclameret, hvorved Baron Meer stod i Spidsen. Efterretningen om hans Afskedigelse og Ankomst til Bayonne har altsaa ikke bekræftet sig.